CELEX: 52009XG0317(01)
Language: et
Date: 2008-11-27 00:00:00
Title: Nõukogu järeldused, 27. november 2008 , küberkuritegevuse vastase võitluse kooskõlastatud tööstrateegia ja konkreetsete meetmete kohta

17.3.2009   
            
            
               ET
            
            
               Euroopa Liidu Teataja
            
            
               C 62/16
            
         Nõukogu järeldused, 27. november 2008, küberkuritegevuse vastase võitluse kooskõlastatud tööstrateegia ja konkreetsete meetmete kohta
   (2009/C 62/05)
   EUROOPA LIIDU NÕUKOGU,
   MÄRKIDES, ET:
   
               —
            
            
               üheks Euroopa Liidu eesmärgiks on arendada järk-järgult välja õiguse, vabaduse ja turvalisuse valdkond, võttes vastu politsei- ja õigusalase koostöö alaseid liikmesriikide algatatud ühismeetmeid;
            
         
               —
            
            
               eurooplaste kaitse on üks peamiseid Euroopa ülesandeid. Sellest tulenevalt peab liit olema suuteline tuvastama uusi esilekerkivaid kuriteoliike ja kohandama oma tegevust selliselt, et oleks võimalik kiiresti reageerida;
            
         
               —
            
            
               viimastel aastatel on jätkuvalt suurenenud interneti vahendusel toimepandud süütegude hulk, mis on muutumas üha enam rahvusvahelisemaks, kuna internetti ei piira riigipiirid;
            
         
               —
            
            
               1999. aastal seadis Euroopa Ülemkogu Tamperes prioriteediks organiseeritud kuritegevuse ja arvutikuritegevusega võitlemise strateegia. Sellest alates on sama kinnitanud Euroopa institutsioonide ulatuslik töö, mida on eelkõige tehtud komisjoni 22. mai 2007. aasta teatisega Euroopa Parlamendile, nõukogule ja Regioonide Komiteele („Küberkuritegevuse vastase üldise poliitika suunas”) ning 24. veebruari 2005. aasta raamotsusega 2005/222/JSK infosüsteemide vastu suunatud rünnete kohta (1), mida komisjon kavatseb 2009. aastal ajakohastada;
            
         
               —
            
            
               hiljemalt 2010. aasta 15. septembriks viib komisjon läbi Euroopa Parlamendi ja nõukogu 15. märtsi 2006. aasta direktiivi 2006/24/EÜ rakendamise hindamise seoses andmete säilitamisega;
            
         
               —
            
            
               komisjon ja Euroopa Nõukogu on juba teinud tööd, et küberkuritegevusega võitlemiseks tugevdada partnerlust riiklike asutuste ja erasektori vahel;
            
         
               —
            
            
               komisjon esitab enne järgmist pikaajalist programmi (2010–2014) vabaduse, turvalisuse ja õiguse valdkonna tulevaste Euroopa prioriteetide kohta teatise, mis peaks käsitlema küberkuritegevuse vastast võitlust;
            
         
               —
            
            
               internetikuritegude eest hoiatamise Euroopa süsteemi loomist võimaldavate riiklike süsteemide loomist käsitlevate nõukogu järelduste (2) vastuvõtmine kinnitab kavatsust tugevdada õiguskaitsealast koostööd, andes õiguskaitseasutuste käsutusse olulised ja tõhusad vahendid;
            
         
               —
            
            
               kokkuvõtteks, ulatusliku küberkuritegevuse vastase programmi väljatöötamine tundub olevat kõige sobivam meetod liidu tasandil, et leida lahendused kõigile kõnealuses valdkonnas tekkinud või tõenäoliselt lähitulevikus tekkivatele küsimustele, ning nende lahenduste elluviimise järelevalveks.
            
         NÕUKOGU:
   
               1.
            
            
               LEIAB, et on oluline võidelda küberkuritegevuse erinevate elementidega ning kutsub liikmesriike ja komisjoni üles määratlema ühise tööstrateegia, võttes arvesse Euroopa Nõukogu küberkuritegevuse konventsiooni.
               Selle strateegia eesmärk peaks olema võimaldada lahendada veelgi tõhusamalt paljud elektrooniliste sidevõrkude abil toimepandud kuriteod. Nende hulka kuuluvad sellised murettekitavad kuriteoliigid nagu lapspornoga seotud kuriteod ja igat liiki seksuaalvägivald ning kõik terroriaktid vastavalt 13. juuni 2002. aasta raamotsuses 2002/475/JSK esitatud määratlusele.
               See peaks samuti aitama reageerida konkreetsetele ohtudele, mis ähvardavad elektroonilisi võrke (infosüsteemide vastu suunatud laiaulatuslikud ründed).
               Kokkuvõtteks, selles kõnealuses strateegias tuleks käsitleda vahendeid võitluseks interneti vahendusel toimepandud tavapäraste kuritegudega, nagu identiteedipettus, identiteedivargus, müügipettused, finantsrikkumised, ebaseaduslik kauplemine internetis, eelkõige uimasti- ja relvaäri.
            
         
               2.
            
            
               LEIAB, et seoses elektrooniliste sidevõrkudega peavad nendele ohtudele tõhusa reageerimise viisi otsimisega kaasnema sellised horisontaalsed meetmed nagu:
               
                           a)
                        
                        
                           riiklike asutuste ja erasektori partnerluse tugevdamine, et ühiselt luua meetodid kuritegevusest põhjustatud kahju tuvastamiseks ja kahju tekkimise ennetamiseks ning vahendid ohvriks langenud ettevõtetele, et nad saaksid õiguskaitseasutustele edastada asjaomast teavet selliste õigusrikkumiste ohvriks langemise sageduse kohta. Eelkõige on soovitatav, et komisjon osaleks nende suuniste üksikasjade väljatöötamisel, mis võeti vastu 1.–2. aprillil 2008. aastal Euroopa Nõukogu egiidi all toimunud ülemaailmse küberkuritegevuse vastase koostöö konverentsil, mille eesmärk oli parandada riiklike asutuste ja erasektori koostööd küberkuritegevuse vastases võitluses. Sellega seoses võtab nõukogu teadmiseks lisas toodud soovitused, mis esitati pärast komisjoni korraldatud ekspertide kohtumist, mis toimus käesoleva aasta 25.–26. septembril;
                        
                     
                           b)
                        
                        
                           Euroopas küberkuritegevuse vastases võitluses osalevate huvirühmade teadmiste ja väljaõppe parandamine; eelkõige oleks asjakohane moodustada küberkuritegevuse vastase võitlusega tegelevate politseijuhtide võrgustik. See algatus täiendaks kahtlemata aktiivsete ekspertide rühmade poolt selles valdkonnas tehtavat tööd, milles ei võeta arvesse üksnes tulevikus esinevaid riske, vaid ka tõsiste juhtumite korral teostatavaid menetlusi kiireloomuliste meetmete võtmiseks, nagu Europoli egiidi all moodustatud töörühm või komisjoni loodud teadusuuringute;
                        
                     
                           c)
                        
                        
                           kolmandate riikidega, kes järjest enam peavad tegelema sellise kuritegevuse põhjustatud raskustega, tehtava tehnilise ja rahvusvahelise koostöö tugevdamine ning samuti tehnilise abi andmine;
                        
                     
         
               3.
            
            
               KUTSUB seda arvestades liikmesriike ja komisjoni ÜLES kehtestama juhtumiuuringutel põhinevad meetmed, võttes eelkõige arvesse tehnoloogilisi arenguid, et valmistada ette vahendid töös kasutamiseks lühi- ja keskmise pikkusega perspektiivis, näiteks:
               
                           a)
                        
                        
                           lühiperspektiivis
                           
                                       —
                                    
                                    
                                       Euroopa süsteemi loomine interneti vahendusel toimepandud kuritegudest teatamiseks;
                                    
                                 
                                       —
                                    
                                    
                                       õiguskaitseasutuste ja eraettevõtjate vahelist koostööd käsitleva Euroopa kokkuleppe näidise koostamine, konsulteerides eraettevõtjatega;
                                    
                                 
                                       —
                                    
                                    
                                       internetis toimepandud identiteedipettuse mõiste kirjelduse leidmine vastavalt siseriiklikele õigusnormidele;
                                    
                                 
                                       —
                                    
                                    
                                       riiklike raamistike loomine ja parimate tavade vahetamine kaasaegse, interneti vahendusel toimepandud kuritegude vastase võitluse vahendi „küberpatrulli” kohta, mille abil saab/mis võimaldab Euroopa tasandil vahetada teavet hüüdnimede kohta kooskõlas andmevahetust käsitlevate siseriiklike õigusnormidega;
                                    
                                 
                                       —
                                    
                                    
                                       ühiste uurimisrühmade ja järelepärimisega tegelevate rühmade kasutamine;
                                    
                                 
                                       —
                                    
                                    
                                       lahenduse leidmine probleemidele, mis tulenevad rändlusest elektroonilistes sidevõrkudes ja ettemaksuga telekommunikatsioonitoodete anonüümsusest;
                                    
                                 
                     
                           b)
                        
                        
                           keskmise pikkusega perspektiivis
                           
                                       —
                                    
                                    
                                       teabe vahetamine mehhanismide kohta, mille abil blokeerida ja/või sulgeda lapspornot sisaldavad veebisaidid liikmesriikides. Teenusepakkujaid tuleks julgustada need meetmed kasutusele võtma. Vajaduse korral oleks Euroopa süsteem vahendiks, et luua ühine must nimekiri;
                                    
                                 
                                       —
                                    
                                    
                                       eemalt tehtavate otsingute sooritamise hõlbustamine, kui see on siseriiklikus õiguses ette nähtud, et võimaldada uurimisrühmadele kiire juurdepääs teabele, kokkuleppel riigiga, kelle valduses andmed on;
                                    
                                 
                                       —
                                    
                                    
                                       süütegude kategooriate ajutiste määratluste ja statistiliste näitajate väljatöötamine, et soodustada võrreldavate statistiliste andmete kogumist küberkuritegevuse erinevate vormide kohta, võttes arvesse Euroopa Liidu poolt praegu selles valdkonnas tehtavat tööd.
                                    
                                 
                     
         
               4.
            
            
               KUTSUB komisjoni ÜLES hindama tehtud edusamme eespool punktides 2 ja 3 käsitletud meetmete võtmise ettevalmistamisel. Sellest tulenevalt palub nõukogu liikmesriikidel teavitada komisjoni omapoolsetest panustest.
            
         
               5.
            
            
               KUTSUB ÜLES töötama pikemas perspektiivis välja täiendavad meetmed järgmise õiguse, vabaduse ja julgeoleku valdkonna pikaajalise programmi (2010–2014) raames.
            
         
      (1)  ELT L 69, 16.3.2005, lk 67.
   
      (2)  Dok 13243/08 ENFOPOL 162 CRIMORG 140.
   
      LISA
      
                  1.
               
               
                  Õiguskaitseasutusi ja erasektorit (1) tuleks innustada vahetama operatiiv- ja strateegilist teavet, et tugevdada esilekerkivate küberkuritegevuse liikide kindlakstegemise ja nende vastu võitlemise võimet. Õiguskaitseasutusi tuleks julgustada teavitama teenusepakkujaid küberkuritegevuse suundumustest.
               
            
                  2.
               
               
                  Eelkõige julgustatakse liikmesriike looma standarditel põhinev süsteem usaldusväärse operatiiv- ja strateegilise teabe vahetamiseks õiguskaitseasutuste ja erasektori vahel. Sellise süsteemi olulisteks komponentideks on järgmised struktuurid ja menetlused.
               
            
                  3.
               
               
                  Alalised kontaktpunktid: tuleks luua õiguskaitseasutuste alalised kontaktpunktid (ja nende vasted erasektoris), et parandada päringute tegemise ja reageerimise protsesside selgust ja tõhusust. Erasektori kontaktpunktid peaksid samuti olema kättesaadavad väljaspool tööaega, et reageerida kiireloomulistele õiguskaitsealastele päringutele. Õiguskaitseasutused ja erasektor peaksid kokku leppima mõiste „kiireloomuline” määratluse.
               
            
                  4.
               
               
                  Erasektorit ja õiguskaitseasutusi innustatakse üksteist abistama koolituse, väljaõppe ning muude teenuste ja tegevustega seonduvate toetusmeetmete abil.
               
            
                  5.
               
               
                  Standardne päringuvorm: õiguskaitseasutused peaksid riiklikul tasandil ja võimaluse korral koos kolmandate riikidega standardiseerima ja struktureerima päringute tegemiseks ja nendele vastamiseks kasutatava vormi. Erasektor peaks nimetatud vormi kasutama õiguskaitseasutustelt saadud päringutele vastamiseks. Õiguskaitseasutuste päringud peaksid olema vähemalt kirjalikult esitatud ning eelistatavalt elektroonilisel kujul ja sisaldama järgmist teavet:
                  
                              —
                           
                           
                              viitenumber;
                           
                        
                              —
                           
                           
                              viide õiguslikule alusele;
                           
                        
                              —
                           
                           
                              milliseid andmeid konkreetselt nõutakse;
                           
                        
                              —
                           
                           
                              ajavöönd;
                           
                        
                              —
                           
                           
                              teave päringu allika kindlakstegemiseks.
                           
                        
            
                  6.
               
               
                  Päringute prioriteetsuse tasemed: õiguskaitseasutused ja erasektor peaksid kokku leppima õiguskaitseasutustelt saadud päringute prioriteedi kindlaksmääramise süsteemi suhtes.
               
            
                  7.
               
               
                  Õiguskaitseasutused ja erasektor peaksid võtma arvesse päringute tegemise ja nendele vastamisega seotud kulusid. Nende tegevuste finantsmõju arvesse võttes tuleks välja töötada menetlused ning kaaluda asjaomastele pooltele kulude hüvitamise või õiglase kompenseerimisega seotud küsimusi.
               
            
                  8.
               
               
                  Euroopa Komisjoni, liikmesriike ja erasektori huvirühmi kutsutakse üles soodustama parimate tavade vahetamist seoses eespool esitatud punktidega 1–7, et ühtlustada riiklikud mehhanismid ning sobival ajal luua ELi tasandil operatiiv- ja strateegilise teabe vahetamise süsteem.
               
            
         (1)  Mõiste „erasektor” ei hõlma üksnes erasektorisse kuuluvaid ettevõtjaid, vaid ka teisi asjaomaseid huvirühmi info- ja sidetehnoloogia tööstuses, sealhulgas infoturbeintsidentidega tegelevaid rühmi (CERT).